न्यू ईयर पर लोगों को LDA का तोहफा, बिना टिकट उठा सकेंगे कई प्रोग्राम का लुत्फ

लखनऊ. लखनऊ विकास प्राधिकरण (एलडीए) न्यू ईयर पर लोगों को तोहफा देने जा रहा है। जनवरी के पहले हफ्ते से जनेश्वर मिश्र पार्क में लोग साइकिल टूर, योगा, एरोबिक्स, नुक्कड़ नाटक, डांस शो और कठपुतली का लुत्फ उठा सकेंगे। इसके लिए उन्हें टिकट भी नहीं खरीदना पड़ेगा।

कई अहम फैसले लिए गए

- एलडीए की पब्लिक रिलेशन ऑफिसर भावना ने बताया कि जनेश्वर मिश्र पार्क में लोगों को ज्यादा से ज्यादा सुविधाएं देने के लिए कई अहम फैसले लिए गए हैं।

- अब हर शनिवार और सोमवार को शाम तीन बजे से चार बजे तक कार्यक्रम होंगे।

- अभी तीन महीने तक इसे आयोजित करने की योजना है। इसके बाद इसका समय बढ़ा दिया जाएगा।

- ये कार्यक्रम एलडीए की एजेंसी के जरिए कराए जाएंगे।

- इसके साथ ही पार्क में एक हेल्प डेस्क बनाई जाएगी।

- यहां से लोग पार्क और यहां की सुविधाओं के बारे में जानकारी प्राप्त कर सकेंगे।

पार्क में बढ़ेगी गार्ड्स की संख्या

- भावना ने बताया कि सुरक्षा को देखते हुए करीब 150 गार्ड और तैनात किए जाएंगे।

- ये गार्ड पूर्व सैनिक कल्याण निगम से होंगे।

- इनमें से करीब 60 गार्ड्स की तैनाती सुबह और शाम पांच से नौ बजे तक रहेगी, क्योंकि इस दौरान लोगों की संख्या ज्यादा होती है।

- इसके अलावा जब तक पार्क में स्थाई बाथरूम नहीं बन जाते हैं, तब तक यहां पर 10 मोबाइल बाथरूम की व्यवस्था की जाएगी। बता दें, यहां पर चार बाथरूम पहले से ही बने हुए हैं।

शनिवार-रविवार को बजेगा पीएसी बैंड

- यूपी के सीएम अखिलेश यादव के निर्देश पर पार्क में जिस जगह पर झंडा लगाया गया है, वहां पर हर शनिवार और रविवार को पीएसी बैंड बजेगा।

- बता दें, जनेश्वर पार्क में प्रदेश का सबसे ऊंचा झंडा लगाया गया है, जिसकी लंबाई करीब 90 मीटर और चौड़ाई 40 मीटर है।

आगे की स्लाइड्स में पढ़िए, पार्क में लगेंगी आरओ वाटर मशीन...